CELEX: 22012D0153
Language: et
Date: 2012-09-28 00:00:00
Title: EMP Ühiskomitee otsus nr 153/2012, 28. september 2012 , millega muudetakse EMP lepingu I lisa ( Veterinaar- ja fütosanitaarküsimused ) ja II lisa ( Tehnilised normid, standardid, katsetamine ja sertifitseerimine )

13.12.2012   
            
            
               ET
            
            
               Euroopa Liidu Teataja
            
            
               L 341/1
            
         EMP ÜHISKOMITEE OTSUS
   nr 153/2012,
   28. september 2012,
   millega muudetakse EMP lepingu I lisa („Veterinaar- ja fütosanitaarküsimused”) ja II lisa („Tehnilised normid, standardid, katsetamine ja sertifitseerimine”)
   EMP ÜHISKOMITEE,
   võttes arvesse Euroopa Majanduspiirkonna lepingut (EMP leping), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 27. juuli 2011. aasta rakendusmäärus (EL) nr 739/2011, millega muudetakse Euroopa Parlamendi ja nõukogu määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) I lisa (1).
            
         
               (2)
            
            
               EMP lepingusse tuleb inkorporeerida komisjoni 3. novembri 2011. aasta rakendusmäärus (EL) nr 1109/2011, millega muudetakse määrust (EÜ) nr 2075/2005 Trichinella uurimise samaväärsete meetodite osas (2).
            
         
               (3)
            
            
               EMP lepingusse tuleb inkorporeerida komisjoni 21. detsembri 2011. aasta rakendusotsus 2011/898/EL, millega muudetakse otsust 2009/852/EÜ Euroopa Parlamendi ja nõukogu määruste (EÜ) nr 852/2004 ja (EÜ) nr 853/2004 alusel võetavate üleminekumeetmete kohta seoses nõuetele mittevastava toorpiima töötlemisega teatavates Rumeenia piimatöötlemisettevõtetes ja selliste ettevõtete struktuurinõuetega (3).
            
         
               (4)
            
            
               EMP lepingusse tuleb inkorporeerida komisjoni 21. detsembri 2011. aasta rakendusotsus 2011/899/EL, millega muudetakse otsust 2009/861/EÜ Euroopa Parlamendi ja nõukogu määruse (EÜ) nr 853/2004 alusel võetavate üleminekumeetmete kohta seoses nõuetele mittevastava toorpiima töötlemisega teatavates Bulgaaria piimatöötlemisettevõtetes (4).
            
         
               (5)
            
            
               Käesolevas otsuses käsitletakse veterinaarküsimuste ja toiduainetega seotud õigusakte. Veterinaarküsimusi ja toiduaineid käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud EMP lepingu I lisa valdkondlikes kohandustes ning EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
            
         
               (6)
            
            
               Seetõttu tuleks EMP lepingu I ja II lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa I peatükki muudetakse järgmiselt.
   
               1)
            
            
               Osa 1.1 punkti 12 (Euroopa Parlamendi ja nõukogu määrus (EÜ) nr 854/2004) lisatakse järgmine taane:
               
                           „—
                        
                        
                           
                              32011 R 0739: komisjoni rakendusmäärus (EL) nr 739/2011, 27. juuli 2011 (ELT L 196, 28.7.2011, lk 3).”
                        
                     
         
               2)
            
            
               Osa 6.1 punkti 16 (Euroopa Parlamendi ja nõukogu määrus (EÜ) nr 852/2004) ja punkti 17 (Euroopa Parlamendi ja nõukogu määrus (EÜ) nr 853/2004) esimese taande (komisjoni otsus 2009/852/EÜ) pealkirja „Kohaldatakse järgmistes õigusaktides sätestatud üleminekumeetmeid:” alla lisatakse järgmine taane:
               
                           „—
                        
                        
                           
                              32011 D 0898: komisjoni rakendusotsus 2011/898/EL, 21. detsember 2011 (ELT L 345, 29.12.2011, lk 22).”
                        
                     
         
               3)
            
            
               Osa 6.1 punkti 17 (Euroopa Parlamendi ja nõukogu määrus (EÜ) nr 853/2004) teise taande (komisjoni otsus 2009/861/EÜ) pealkirja „Kohaldatakse järgmistes õigusaktides sätestatud üleminekumeetmeid:” alla lisatakse järgmine taane:
               
                           „—
                        
                        
                           
                              32011 D 0899: komisjoni rakendusotsus 2011/899/EL, 21. detsember 2011 (ELT L 345, 29.12.2011, lk 28).”
                        
                     
         
               4)
            
            
               Osa 6.2 punkti 54 (komisjoni määrus (EÜ) nr 2075/2005) lisatakse järgmine taane:
               
                           „—
                        
                        
                           
                              32011 R 1109: komisjoni rakendusmäärus (EL) nr 1109/2011, 3. november 2011 (ELT L 287, 4.11.2011, lk 23).”
                        
                     
         Artikkel 2
   EMP lepingu II lisa XII peatüki punkti 54zzzh (Euroopa Parlamendi ja nõukogu määrus (EÜ) nr 852/2004) esimese taande (komisjoni otsus 2009/852/EÜ) pealkirja „Kohaldatakse järgmistes õigusaktides sätestatud üleminekumeetmeid:” alla lisatakse järgmine taane:
   
               „—
            
            
               
                  32011 D 0898: komisjoni rakendusotsus 2011/898/EL, 21. detsember 2011 (ELT L 345, 29.12.2011, lk 22).”
            
         Artikkel 3
   Rakendusmääruste (EL) nr 739/2011 ja (EL) nr 1109/2011 ning rakendusotsuste 2011/898/EL ja 2011/899/EL islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 4
   Käesolev otsus jõustub 1. novembril 2012. aastal, tingimusel et EMP ühiskomiteele on esitatud kõik lepingu artikli 103 lõike 1 kohased teated (5).
   Artikkel 5
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. september 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 196, 28.7.2011, lk 3.
   
      (2)  ELT L 287, 4.11.2011, lk 23.
   
      (3)  ELT L 345, 29.12.2011, lk 22.
   
      (4)  ELT L 345, 29.12.2011, lk 28.
   
      (5)  Põhiseadusest tulenevaid nõudeid ei ole nimetatud.